**การทบทวนเอกสารตามประเด็นการจัดการความรู้ด้านการวิจัย**

**ความหมาย**

งานวิจัยเชิงบูรณาการ(Integrated Research) หมายถึง งานวิจัยที่มีกระบวนการค้นคว้าหาความรู้ความจริงโดยวิธีการที่เชื่อถือได้ และมีการบูรณาการระหว่างงานวิจัยและพันธกิจหลักของหน่วยงานเข้าด้วยกัน ได้แก่ งานบริการวิชาการ งานการเรียนการสอน หรืองานทำนุบำรุงศิลปและวัฒนธรรม เพื่อนาเอาผลที่ได้มาจากการวิจัยมาใช้ประโยชน์ในเชิงสาธารณะ หรือการใช้ประโยชน์เชิงนโยบาย หรือการใช้ประโยชน์ในเชิงพาณิชย์ หรือการใช้ประโยชน์ทางอ้อมของงานสร้างสรรค์

**หลักการของการวิจัยเชิงบูรณาการ**

การวิจัยแบบบูรณาการเป็นการมุ่งให้ได้คำตอบที่มีความครบถ้วนสมบูรณ์แบบองค์รวม (holistic) การวิจัยแบบบูรณาการระหว่างสาขาวิชาที่มิได้เน้นเป้าหมายให้ได้คำตอบถึงระดับที่เป็นองค์รวมเป็นสำคัญ เรียกว่าการวิจัยแบบสหวิทยาการ (Interdisciplinary research) อย่างไรก็ตามในการวิจัยเรื่องหนึ่งๆ นักวิจัยย่อมพยายามที่จะแสวงหาคำตอบของปัญหาการวิจัยในเรื่องนั้นๆ ให้ได้ถูกต้อง เที่ยงตรง และครอบคลุมที่สุด โดยที่คำตอบนั้นจะได้ความเป็นองค์รวมหรือไม่ก็ตาม โดยสามารถแบ่งรูปแบบการบูรณาการออกได้ดังนี้

1. บูรณาการแบบพหุวิทยาการ(Multidisciplinary) เป็นการรวมตัวกัน ระหว่างวิทยาการสองสาขาวิชาขึ้นไป โดยไม่มีการผสมผสานระหว่างองค์ประกอบของศาสตร์

2. บูรณาการแบบอเนกวิทยาการ (Pluridisciplinarity) เป็นการรวมตัวกันระหว่างวิทยาการที่มีจุดมุ่งหมายใกล้เคียงกัน และเป็นวิทยาการระดับเดียวกัน ผลจากการบูรณาการได้เป็นวิชาใหม่ที่มีขอบเขตกว้างกว่าเดิมและก้าวหน้ามากขึ้น

3. บูรณาการแบบสหวิทยาการ (Interdisciplinarity) เป็นการผสมผสานของวิทยาการในอุดมคติของวิทยาการทั้ง 4 แบบ มีการผสมผสานองค์ประกอบของวิทยาการเข้าเป็นระบบเดียวกัน ได้เป็นวิทยาการสาขาใหม่ที่ครอบคลุมมวลวิทยาการเดิมและความสัมพันธ์ระหว่างวิทยาการเดิมด้วย

**ประเภทของการใช้ประโยชน์จากงานวิจัยและงานสร้างสรรค์**

1. การใช้ประโยชน์เชิงสาธารณะ เช่น ผลงานวิจัยที่นาไปใช้ประโยชน์แก่สาธารณชนในเรื่องต่างๆ ที่ทาให้คุณภาพชีวิตและเศรษฐกิจของประชาชนดีขึ้น ได้แก่ การใช้ประโยชน์ด้านสาธารณสุข ด้านการบริหารจัดการสำหรับวิสาหกิจขนาดกลางและขนาดย่อมตามหลักปรัชญาของเศรษฐกิจพอเพียง เป็นต้น

2. การใช้ประโยชน์ในเชิงนโยบาย เช่น ใช้ประโยชน์จากผลงานวิจัยเชิงนโยบายในการนำไปประกอบเป็นข้อมูลการประกาศใช้กฎหมาย หรือกำหนดมาตรการ กฎเกณฑ์ต่างๆ โดยองค์กรหรือหน่วยงานภาครัฐและเอกชน เป็นต้น

3. การใช้ประโยชน์ในเชิงพาณิชย์ เช่น งานวิจัยหรืองานสร้างสรรค์ที่นำไปสู่การพัฒนาสิ่งประดิษฐ์หรือผลิตภัณฑ์ซึ่งก่อให้เกิดรายได้ หรือนำไปสู่เพิ่มประสิทธิภาพการผลิต เป็นต้น

**ลักษณะสำคัญของงานวิจัยเชิงบูรณาการ**

1) เป็นการวิจัยที่เชื่อมโยงส่วนต่างๆ ให้เป็นเนื้อเดียวกัน โดยการผนวกสาขาวิชาต่างๆ ที่เกี่ยวข้องเข้าด้วยกัน

2) มีการรายงานผลงานวิจัยแบบปฏิสัมพันธ์ (interactive) กับหน่วยงานบริหารนโยบายระดับชาติเพื่อนำไปสู่การดำเนินนโยบายที่เหมาะสมและทันต่อการเปลี่ยนแปลงทั้งภายในและภายนอกประเทศ ส่งผลต่อภารกิจต่างๆ ของหน่วยงานภาครัฐในทางปฏิบัติอย่างเป็นรูปธรรม

3) ก่อให้เกิดการเชื่อมโยงหน่วยงานด้านการวิจัย หน่วยงานนโยบายระดับกระทรวง และภาคเอกชน เป็นการเพิ่มประสิทธิภาพและประสิทธิผลในการปฏิบัติงาน และลดปัญหาความซ้ำซ้อนของงานวิจัย

4) เป็นงานวิจัยที่สามารถผสมผสานองค์รวมของความรู้ วิธีการ งบประมาณ เพื่อนำมาสร้างองค์ความรู้และข้อเท็จจริงได้อย่างมีคุณภาพ

5) เป็นงานวิจัยที่สร้างมูลค่า และเกิดผลดีกับประชาชนจำนวนมาก

**กระบวนการวิจัยที่เป็นลักษณะเฉพาะของการวิจัยแบบบูรณาการ**

1. ขั้นกำหนดปัญหาของการวิจัย ในการวิจัยแบบบูรณาการต้องพิจารณาว่าปัญหานั้นเป็นปัญหาที่มีลักษณะบูรณาการของสาขาวิชาตั้งแต่สองสาขาวิชาขึ้นไปหรือไม่ ถ้าใช่มีสาขาวิชาอะไรบ้างที่เกี่ยวข้อง ปัญหาดังกล่าวอาจเรียกว่า ปัญหาหลักของการวิจัย จากปัญหาหลักนักวิจัยจะวิเคราะห์แยกเป็นปัญหารองของการวิจัย ซึ่งแต่ละปัญหารองอาจเป็นแบบบูรณาการปัญหาจากหลายสาขาวิชา หรือเป็นปัญหาของเฉพาะแต่ละสาขาวิชา

2. ขั้นกำหนดสมมติฐานของการวิจัยสมมติฐานของการวิจัยแบบบูรณาการจะกำหนดให้สอดคล้องกับปัญหาย่อยหรือวัตถุประสงค์ของการวิจัย กล่าวคือเป็นสมมติฐานแบบบูรณาการสาขาวิชาหรือเฉพาะสาขาวิชา สมมติฐานอาจมีจำนวนเท่ากันหรือมากกว่าจำนวนวัตถุประสงค์ของการวิจัยได้

3. ขั้นกำหนดวิธีการและเก็บรวบรวมข้อมูล ในการเก็บรวบรวมข้อมูลของการวิจัยแบบบูรณาการ นักวิจัยต้องพิจารณาวิธีวิทยาของสาขาวิชาต่าง ๆ ที่เกี่ยวข้อง และนำมาใช้อย่างเหมาะสม นักวิจัยต้องประชุมปรึกษากันว่าจะผสมผสานระหว่างวิธีวิทยาหรือจะใช้แต่ละวิธีวิทยากับแต่ละปัญหาย่อยของการวิจัย

4. ขั้นวิเคราะห์ข้อมูล ในการวิจัยแบบบูรณาการนักวิจัยจะวางแผนที่สอดรับกับสมมติฐานและปัญหาย่อยของการวิจัย รวมทั้งข้อมูลที่รวบรวมได้ด้วย ในขั้นนี้ก็เช่นกันที่นักวิจัยจะต้องนำวิธีวิทยาในส่วนที่เกี่ยวกับการจัดการกับข้อมูลของแต่ละสาขาวิชาที่เกี่ยวข้องมาใช้อย่างเหมาะสม

5. ขั้นสรุปผลการวิจัย ขั้นนี้นักวิจัยจะต้องนำผลการวิเคราะห์ข้อมูล และผลการวิจัยที่พบไปตรวจสอบกับปัญหาวิจัย โดยตรวจสอบปัญหาย่อย และบูรณาการคำตอบทั้งหมดเพื่อตอบปัญหาหลักของการวิจัย

**ประเด็นการพิจารณาข้อเสนอโครงการการวิจัยในเชิงบูรณาการ**

1. ด้านวิชาการ

1.1 เป็นการวิจัยที่ส่วนใหญ่เป็นระดับแผนงานวิจัยหรือชุดโครงการวิจัย (ResearchProgram) ดำ เนินการบูรณาการโดยการเชื่อมโยงแผนงานวิจัยย่อย (Research Sub-program) โครงการวิจัย (Research Project) และหรือโครงการวิจัยย่อย (Research Sub-project) ที่ธรรมชาติของการวิจัยมีความแตกต่างกันเข้าด้วยกัน เพื่อเน้นให้เห็นอย่างชัดเจนถึงการมีเป้าหมายและวัตถุประสงค์หลักเดียวกัน ในแผนงานวิจัยหรือชุดโครงการวิจัยที่จัดทำ ขึ้นนี้

1.2 เป็นการวิจัยที่แต่ละสายอาชีพ (Career Path) มีปัญหาเป็นแบบองค์รวม(Holistic Problems) ซึ่งประกอบด้วยหลายสาเหตุ จึงมีความจำ เป็นต้องใช้ผู้วิจัยที่มีความเชี่ยวชาญและชำ นาญการเฉพาะทาง (Excellence) ต่าง ๆ มาร่วมกันคิดและมาร่วมกันทำ การวิจัยกันเป็นทีมวิจัยหรือคณะวิจัย (Team Researching) เพื่อขจัดแต่ละสาเหตุของปัญหาในแบบองค์รวมโดยมีเป้าหมายและวัตถุประสงค์หลักเดียวกัน

1.3 เป็นการวิจัยแบบสหสาขาวิชาการหรือพหุสาขาวิชาการ ( Multidisciplines ได้แก่ :

- ประเภทหลายสาขาวิชาการ (Multidisciplinary Study) คือ มีมากกว่า 2 สาขาวิชาการ

- ประเภททวิสาขาวิชาการ ( Interdisciplinary Study ) คือ มี 2 สาขาวิชาการ

1.4 เป็นการวิจัยแบบเอกสาขาวิชาการ (Monodiscipline) ได้แก่ ประเภท 1 สาขาวิชาการ (Intradisciplinary Study) ที่ประกอบด้วยสหกลุ่มวิชาหรือหลายกลุ่มวิชา (Multi-subdisciplines)

2. ด้านงบประมาณ

2.1 เป็นการวิจัยที่หลายหน่วยงานอันประกอบด้วยภาครัฐ ภาคเอกชน และหรือภาคประชาชนที่เกี่ยวข้องมาร่วมกันคิดและมาร่วมกันทำ การวิจัยกันเป็นทีมวิจัยหรือคณะวิจัย(Team Researching) โดยมีเป้าหมายและวัตถุประสงค์หลักเดียวกัน

2.2 เป็นการวิจัยที่มีลักษณะเป็น เครือข่าย (Network) ในเชิงหุ้นส่วน (Partnerships)ที่รวมกันเป็นกลุ่ม (Cluster) ในรูปสมาคม (Consotium) โดยการร่วมสมทบค่าใช้จ่ายในการวิจัย และหรือมีส่วนร่วมในการนำ ผลการวิจัยไปใช้ประโยชน์ในการแก้ไขปัญหาและพัฒนาประเทศอย่างเป็นรูปธรรมต่อไป

2.3 เป็นการวิจัยที่สอดคล้องกับยุทธศาสตร์และแผนงานวิจัยแบบบูรณาการ ซึ่งเป็นยุทธศาสตร์การวิจัยที่สอดคล้องกับยุทธศาสตร์ชาติของรัฐบาล หรือเป็นการวิจัยที่สอดคล้องกับนโยบายเร่งด่วนหรือนโยบายสำคัญของรัฐบาล

2.4 เป็นการวิจัยที่มีผู้รับผิดชอบหลัก และผู้รับผิดชอบรองที่ชัดเจน

**แหล่งที่มาของข้อมูล**

นงนภัส คู่วรัญญู เที่ยงกมล. 2551. **การวิจัยเชิงบูรณาการแบบองค์รวม**. กรุงเทพฯ : สำนักพิมพ์แห่ง

 จุฬาลงกรณ์มหาวิทยาลัย.

ปริวัตร เขื่อนแก้ว. 2553. **การจัดการความรู้ด้านการวิจัย.** อ้างถึงใน [www.polpacon7.ru.ac.th/](http://www.polpacon7.ru.ac.th/). สืบค้นเมื่อ

 21 มกราคม 2562.

<http://sitawan112.blogspot.com/2011/03/blog-post_8637.html>. สืบค้นเมื่อ 21 พฤษภาคม 2562.